
La plaça d'Osca, 
bancs í texzasses 
a debat 

La retirada dels bancs col·lectius per 
col·locar en el seu lloc bancs individuals 
i el debat entorn de les terrasses dels 
bars porta a reflexionar entorn del 
model de ciutat que es promou quan 
es transforma l’espai públic. 

12-0: Sants es mou en xebuig 
de l’axxibada de feixistes al baxxi 

Una assemblea veïnal oberta ha convocat 
una concentració el dissabte 12 d’octubre 
a les 8h a plaça de Sants per mostrar el 
rebuig a la convocatòria de la Plataforma 
feixista Espana en Marcha, que portarà 
grups nazis i falangistes a concentrar-se 
al barri. 

El masclisme 
s'emporta 


la Nancy Linaxes 


L’i de setembre va ser trobat el cos sense vida d’una dona al barri de Badal. 
La xifra de dones assassinades per violència masclista durant el 2013 arriba 
ja a les 63. El col·lectiu Mujeres Pa'lante ens explica les accions de movilització 
i denúncia amb què exigeixen “Justícia per la Nancy”. 

EDITORIAL 

Feixisme mai més! 



Que vinguin! 

És negra nit al cementiri de la 
història, el zombi del feixisme 
s'aixeca de la tomba i comença a 
escampar el seu virus putrefacte. 
Escenes com l'assalt a la llibreria 
Blanquerna o l'assassinat del grec 
Pavlos Fissas dónen fe de la seva 
voracitat. És una sèrie de terror, 
però ben real, la que es projecta 
als barris de tot Europa. Per sort, 
ja n'hem vist altres capítols i sa¬ 
bem quines són les mesures que 
cal prendre a l'hora d'evitar que 
les hordes de cadàvers físicament 
vius, però èticament morts, deam¬ 
bulin pels nostres carrers, àvides 
de sang. 


A l'Estat espanyol no li calen al¬ 
bes daurades, perquè el PP ja sa¬ 
tisfà el seu electorat. Només cal 
veure la col·lecció de fotos dels 
seus cadells aixecant la pota que 
corren darrerament per la xarxa. 
I quin feixista sincer podria sen- 
tir-se decebut amb les polítiques 
de Gallardón? Quin racista con¬ 
fés no simpatitzaria amb Alber- 
to Fernàndez Díaz? La mòmia de 
Franco té cadira al consell de mi¬ 
nistres. Els pelats són els fills ei¬ 
xelebrats dels engominats, amb 
llicència per portar el seu missat¬ 
ge una miqueta més lluny. 

El problema i la seva solució 
sobrepassen l'àmbit dels movi¬ 
ments socials, és necessària la 


implicació de la societat sencera. 
Tota persona que senti un mínim 
apreci pels drets i llibertats ha de 
treballar per una resposta contun¬ 
dent, a l'alçada de les circumstàn¬ 
cies. Si no volem veure escamots 
paramilitars patrullant els carrers 
i apunyalant gent amb permís de 
la policia, com passa a Grècia, no 
podem limitar-nos a cridar con¬ 
signes o emetre declaracions de 
condemna. Catalunya ha d'aixe¬ 
car els punys i plantar-los cara. 
Que vinguin! 


ALTAVEU 

Independència per canviar-ho TOT 


Comitè de Sants 

d’Independència per canviar-ho tot 


E l procés sobiranista avança, s’acce¬ 
lera. Però quina independència vo¬ 
lem? O millor dit, per a què volem 
la independència? Des de l’Esquer¬ 
ra Independentista i diversos moviments 
populars hem impulsat la campanya, “in¬ 
dependència per a canviar-ho tot”, perquè 
entenem que l’alliberament nacional, no pot 
ser tal sinó implica el país sencer, els Països 
Catalans, perquè volem la independència 
per a que les dones puguin autodeterminar 
el seu cos i volem un país al servei de les 
classes populars i treballadores. I si, també, 
volem un país sobirà, sense lligams amb els 
estats espanyol i francès, però sense lligams 


amb la Unió Europea dels estats, la guerra 
i el capital. Una sobirania que ha de posar 
els interessos de la població per davant de la 
minoria que retalla els nostres. Al barri, estem 
treballant per a que aquesta campanya agafi 
força, i mobilitzi el màxim de persones de cara 
al dia 19 d’octubre en la manifestació convoca¬ 
da a la plaça Universitat. Estem treballant per 
la mobilització, però pels motius que ens mo¬ 
bilitzen, perquè al barri de Sants, canviar-ho 
tot, vol dir, poder mantenir Can Vies allà on el 
barri l’ha fet créixer, garantir el cap de Carreras 
Candi i aturar les retallades en sanitat o edu¬ 
cació, com les que denuncia l’assemblea gro¬ 
ga del barri. Canviar-ho tot és denunciar cada 
agressió sexista al barri, i no deixar impune 
cap mort més, cap Nancy més. 

Treballar per l’arribada del metro a la 
Marina i per una participació ciutadana 


que anul·li les derives i corrupteles de la 
política institucional. Canviar-ho tot per 
combatre el feixisme, el dels carrers i pla¬ 
ces del barri on les administracions els 
toleren i alimenten cada dotze d’octubre 
per després queixar-se’n quan els assalten 
a Madrid, i per combatre el feixisme insti¬ 
tucional que colpeja la nostra llengua ahir 
a la Franja amb el LAPAO, avui a les illes 
amb el TIL, i demà amb les retallades de la 
consellera Rigau o els més de cent mil xi- 
quets que no es poden escolaritzar en va¬ 
lencià, mentre els leruxistes es posen les 
mans al cap per 10 famílies monolingües 
a Barcelona. 

MICRO OBERT ★ Envia’ns el teu escrit a laburxa@gmail.com 

Un pare en vaga 


Albezt Forés, Mallorca 


P er què serveix la Història? 

La Història serveix per 
conèixer el nostre passat 
i aprendre de les nostres 
derrotes, però també de les nostres 
victòries. Amb aquesta idea els 
mestres i pares al llarg de l’any 2012 
van recuperar l’embut. Un embut 
per reivindicar una ensenyança 
pública i de qualitat. D’aquesta 
manera s’iniciava un intens cicle 
de protestes en el món educatiu 
balear, que era aglutinat sota la 
Plataforma Crida, i les primeres 
samarretes verdes. 

D’on sorgeix l’embut? Aquest 
fou utilitzat per un grup de 
treballadors, que a l’any 1935, i en 
el marc del carnestoltes d’Andratx 
feren una crítica àcida de l’estat de 
les coses, on els rics feien passar pel 
tub a la classe obrera, però aquest 
embut, girat al revés servia per 
cridar i reivindicar els seus i els 
nostres drets. Els protagonistes de 
la comparsa varen ser afusellats 
per la repressió franquista, però 
no foren callats, ja que la seva 
crida fou recuperada per lluitar 
contra els hereus del franquisme 
que governen les Illes, que ja 


no són de la calma, i ja no estan 
acomplexades. Tornen a lluitar pels 
seus drets. 

I en aquest marc de recuperació de 
la memòria històrica, aparegué una 
carta, impulsada per un mestre on es 
demanava recuperar velles formes 
de lluita, com la vaga indefinida, 
com a única manera de capgirar 
Testat de les coses i la necessitat de 
conèixer experiències passades per 
tal de veure que aquesta vella forma 
de lluita era vàlida per al segle XXI. 
També es cridava a recuperar velles 
fórmules de resistència, com les 
caixes de resistència. 

I aquí ens trobem a dia 27 de 
setembre amb tota la comunitat 
educativa amb els punys i els 
llapis alçats, per la defensa d’una 
educació, pública, de qualitat i en 
català, on cap el castellà i l’anglès, 
però no el TIL, que ja du deu dies de 
vaga indefinida. 

Un moviment assembleari, 
l’Assemblea de Docents, ha unit la 
Plataforma Crida, els sindicats, els 
quals han estat superats i forçats 
a sumar-se a la vaga indefinida, 
com a pròpia, a la Universitat, a les 
associacions de Directors de centres 
educatius d’infantil, primària i 
secundària, al Tribunal de Justícia 
de les Illes balears, al mateix 


Bisbe de Mallorca i a les diverses 
associacions de mares i pares, que 
sota la fórmula d’Aules Buides han 
fet més suportable la lluita dels 
docents, no duent els infants a 
classe, i permetent que els mestres 
hi anessin i no perdessin part del 
seu sou. En definitiva, la societat 
civil s’ha unit i està fent trontollar 
les bases d’un Partit Popular cada 
cop més dividit i enrocat en unes 
postures fanàtiques, il·lògiques i 
feixistes, de les que ara per ara no 
se’n sap sortir. 

Diumenge 29-S totes i tots 
sortirem al carrer per tenyir-lo de 
verd, voldran dir que hem estat un 
bassiot, però serem un oceà que 
ofegarà les majories silencioses, les 
quals no arriben al 30% de suport 
popular. L’altre 70% no està ni amb 
el Partido, ni amb el Circulo Balear, 
ni amb cap reducte feixista illenc. 

Un pare en vaga, una societat en 
lluita, una societat formada!!! 


assembleadocentsib.blogspotcom.es 


plataformacrida.blogspot.eom/p/ 

qui-som.html 


contrainfo.cat 


Ens deixa la veu 
de la Dharma 


Josep Fortuny, veí de Sants i un dels fundadors, 
veu i bateria de la Companyia Elèctrica Dharma, 
ens ha deixat als 61 anys. Autor de les lletres 
de la companyia, en la seva última actuació, 
en el Concert per la Llibertat, destijava pel seu nét 
un "món senzill, un món sincer, un món valent". 

Tal com tu ens vas deixar clar: "Res del que fem 
no es perd, i sempre, en algun lloc, la lluita continua!". 

Seguirem lluitant company! 



ORIOL CREUS 

La plaça d’Osca, confluència d’inteteressos 

De mezcat local a centre de consum d’oci 


Tornant de les vacances d'es¬ 
tiu, qui hagi tret el cap per 
la plaça Osca haurà apreciat 
un canvi: han desaparegut 
els bancs col·lectius, aquells 
on s’hi poden asseure vàries 
persones. Al seu lloc hi 
trobem uns d’individuals, 
enfocats lleugerament els 
uns contra els altres. 


Ivet Eioles, Sants 


D es de principis d'any hi 
ha moviment a la Osca. El 
mes de gener els restaura¬ 
dors van enretirar les seves 
terrasses ja que no volien complir la 
nova normativa de terrasses i vetlla¬ 
dors que el Districte havia aprovat 
per la plaça, que redueix de 6 a 4 el 
nombre de taules que pot tenir cada 
local, però que no limita el número de 
llicències noves que es poden atorgar. 
Les terrasses van tornar al juny, quan 
el bar Som.y les va muntar de nou al- 
legant dificultats econòmiques, poc a 
poc s'hi van sumar la resta de locals, 
seguint la nova normativa. 

Durant tot aquest temps els restau¬ 
radors han exigit un pla d'usos clar, 

"No trobem lògic 
que ens diguin que 
negociem, si ells des 
del gener j a ho tenien 
decidit" 

ja que cada any “fan el que volen'' ex¬ 
plica Eva Sanmartín, del bar Sa Cava. 
Sanmartín porta més de 10 anys en el 
negoci i s'ha trobat que la regulació 
va canviant, s'aplica amb poc marge 
de maniobra i no es igual de restricti¬ 
va en altres parts del barri. 

A pocs metres del Sa Cava trobem 
l'Associació de Veïns del Triangle de 
Sants, amb qui els restauradors van 
arribar a un principi d'acord amb 
l'assessorament del col·lectiu d'ar¬ 
quitectes LaCol. Tanmateix, va ser 
rebutjat pel Districte, argumentant 
que no s'adaptava a la normativa i 
desmentint que havia proposat als 
restauradors i al veïnat que intentes¬ 
sin assolir l'acord, tot i que els propie¬ 
taris dels locals i l'associació de veïns 
manifesten el contrari i se senten en- 

Les terrasses i els nous bancs de la Plaça d'Osca 


JES OROUARDI 


ganyats després d'haver aconseguit 
un projecte comú per la plaça que 
finalment no s'aplicarà. “No trobem 
lògic que ens diguin que negociem, si 
ells des del gener ja ho tenien decidit 
i ens han fet fer un paperot'', opina Jo¬ 
sep Soler, membre de l'Associació de 
Veïns del Triangle de Sants en decla¬ 
racions al 3.org. 

Els veïns de l'associació El Cercle de 
Sants i alguns dels restauradors del 
barri han rebut amb bons ulls la ins¬ 
tal·lació dels bancs individuals, ja que 
consideren que poden evitar que per¬ 
sones amb comportaments poc res¬ 
pectuosos s'ajuntin i en facin un ús 
prolongat. Tanmateix, moltes usuà¬ 
ries se senten molestes al veure com 
s'ha incorporat un mobiliari urbà que 
dificulta el poder fer un ús de l'espai 
públic compartit amb altres perso¬ 
nes, si així els hi plau. A més, ho in¬ 
terpreten com a una mesura que vol 
convertir la plaça en un lloc de trànsit 
“net” d'individus i comportaments 
que puguin dificultar el consum. 

Pol de tensions 

Per LaCol, la problemàtica de la Os¬ 
ca és “una confluència d'interessos 
complexa on intervenen diversos 
agents que a gran escala esdevé un 
conflicte urbà”. La solució aparent ha¬ 
gués estat moderar la plaça mitjan¬ 
çant necessitats veïnals i dissenyar 
el tipus d'oci que es pot desenvolupar 
en un espai públic, però “el problema 
ve quan es desaté la diversitat de la 
ciutadania i ningú hi treballa com a 
agent independent que miri d'enten¬ 
dre la plaça en el seu context de pai- 


sanatge”, suggereixen des de LaCol. 

Des d'aquest col·lectiu d'arquitec¬ 
tes es pregunten en quin model de 
ciutat es pensa quan es transforma 
l'espai públic: “Després d'atorgar 
onze llicències de restauració i de¬ 
cidir que no limitarien el número 
d'aquestes, situar les terrasses al mig 
de l'espai per a que ningú pugui ju¬ 
gar, col·locar bancs individuals i la 
regulació de totes les ordenances res- 

"La plaça es 
converteix en un 
pol de tensions 
permanent entre 
els veïns, els que hi 
treballen, l'habiten 
i la gestionen" 

trictives com la del,civisme', la plaça 
es converteix en un pol de tensions 
permanent entre els veïns, els que 
hi treballen, l'habiten i la gestionen”, 
i alerten que “aquests nuclis d'oci re- 
valoritzen el sol i els lloguers expul¬ 
sant així la vida vernàcula del lloc”. 

Barcelona, marca registrada 

“La plaça Osca és el resultat de la de¬ 
molició d'un mercat d'abastiments”, 
expliquen els membres de LaCol, re¬ 
muntant-se al passat d'aquest espai, 
que des de l'any 1864, abans de que 
el barri fos annexionat a Barcelona 
l'any 1887, la Osca va acollir el mer¬ 
cat de Sants fins el 1913. “Les ciutats 


són sensibles als equipaments que 
les han configurat i configuren. La 
plaça va néixer quan el barri ja es¬ 
tava consolidat i ha anat patint mo¬ 
dificacions que l'han allunyat de la 
vida informal que el veïnat desen¬ 
volupava per a convertir-se cada cop 
més en un territori formal on només 
es pot anar a fer una cosa, consumir 
oci en llocs preparats per a tal efec¬ 
te” matisa el col·lectiu LaCol. La Os¬ 
ca no és una plaça aïllada en el mo¬ 
del de ciutat de la marca Barcelona, 
en barris com Gràcia o Ciutat Vella 
aquest problema està consolidat i en 
el Poble Sec també es va imposant. 
Per LaCol “totes les places d'aquesta 
ciutat són susceptibles de ser inter¬ 
vingudes sota aquest discurs higi- 
enista i benestant. Només cal que 
tinguin vida pròpia que aporti valor, 
que estiguin ben comunicades i que 
tinguin baixos comercials”. 

Amb la situació en la que es tro¬ 
ba actualment la plaça sembla que 
l'únic que es queda satisfet es el Dis¬ 
tricte. Des del Cercle de Sants se li re¬ 
crimina haver actuat tard i malament 
i es segueixen queixant del soroll, el 
veïnat del Triangle de Sants i els res¬ 
tauradors se senten menystinguts 
després de tot i el seu treball conjunt 
i temen nous canvis de cara el proper 
any. Mentrestant, les usuàries de la 
plaça se les han d'enginyiar si volen 
estar assegudes per poder passar una 
bona estona en grup, al carrer, un es¬ 
pai que ens hauria de pertànyer. 


OPINIÓ 

Oueens 
foten la 
plaça! 

loan Roigé, Sants 


F a poc, al barri vam ser tes¬ 
timonis d'una d'aquestes 
petites modificacions del 
districte que, d'alguna ma¬ 
nera, alteren la nostra quotidianitat. 
Poc abans de festes, van ser subs¬ 
tituïts els bancs de la plaça Osca; 
on abans hi havia bancs dobles on 
podien seure de 4 a 10 persones, han 
instal·lant bancs individuals agru¬ 
pats de 2 en 2 o de 3 en 3. 

D'entrada sembla un fet irrelle¬ 
vant. en un context local en què la 
crisi colpeja molts més aspectes de 
la nostra vida. Igualment, això no 
m'evita el cabreig i la indignació. 
Primer vam veure com els jocs de 
la canalla eren substituïts per les 
terrasses dels bars i restaurants, 
ara han tret els bancs on aquells 
que no estàvem disposats a pagar 
per seure ens ajuntàvem per xerrar, 
prendre alguna cosa o passar estones 
en companyia de la colla. Sembla 
ser que el districte ens ha limitat el 
gruix de gent amb la qual ens podem 
relacionar, i a poc a poc la vida de la 
plaça es va limitant al consum que es 
dóna als bars de la mateixa. 

Sóc conscient que, en un barri 
on la misèria i l'exclusió abunden, 
una plaça pot ser un lloc on la gent 
s'emborratxi, faci escàndol i ocasioni 
certes incomoditats als veïns. 
Els arguments que pot esgrimir 
el Districte pel que fa al canvi 
dels bancs van en aquest sentit. 
Eliminar l'exclusió de la vista, que no 
erradicar-la. 

Cal considerar també que l'orde¬ 
nació urbanística no és imparcial, és 
política. Els que governen ho saben, 
i porten tota la vida tenint-ho en 
compte a l'hora d'intentar mantenir 
la població submissa o controlada. 
Convertir l'espai públic en un lloc de 
trànsit entre el lloc de treball, la llar i 
el lloc de consum. 

Habitar el carrer significa teixir 
xarxes de solidaritat i coneixement 
amb els veïns, xarxes fora del con¬ 
trol institucional, relacions que 
substitueixen béns materials i ens 
serveixen de suport on l'Estat no ar¬ 
riba. És per això que modificacions 
com la dels bancs ens limiten com a 
barri, i ens condueixen cap a un aï¬ 
llament que ens fa més febles com a 
poble. Alguna cosa caldrà fer, dic jo. 


Nou cinema al barri 

Sants, càmeza, acció 


Àngel Bzavo, Sants 


Z umzeig Cinema, una no¬ 
va sala dedicada al cine¬ 
ma d'autor, s'instal·la al 
carrer Béjar del nostre 
barri. 

Sants és un barri cultural, crític, 
ple de màgia i que no s'espanta de 
les adversitats. Potser aquests qua¬ 
lificatius tan rotunds resulten prou 
suficients per justificar la pròxima 
obertura al barri del Zumzeig Cine¬ 
ma, una arriscada aposta emprene¬ 
dora que desafia l'incert futur de 
la indústria cinematogràfica que 


viu el país. Sorgida dels baixos de 
l'edifici número 53 del carrer Béjar, 
aquesta nova sala es concep, se¬ 
gons afirmen els projectistes, com 
a lloc de cultura i de contracultura, 
de posició i de marge, d'actualitat i 
de memòria, i té l'objectiu d'ampli¬ 
ar la circulació d'obres atípiques i 
personals i de proposar una mira¬ 
da estètica i política sobre el món. 
En aquest sentit, Zumzeig Cinema 
projectarà cinema d'autor euro¬ 
peu, cinema independent ameri¬ 
cà, documentals, mig-metratges, 
videoart, etc. i prova d'això són les 
primeres pel·lícules que ja sabem 
que s'hi podran veure: 'L'Encercle- 


ment' (Richard Brouillette, 2008), 
,Dragonslayer‘ (Tristan Patterson, 
2011), ,L‘Àge Atomique' (Héléna 
Klotz, 2012), ,Los Ilusos' (Jonàs Tru- 
eba, 2013) i ,Nostalgia de la Luz' 
(Patricio Guzmàn, 2010). El nou es¬ 
pai comptarà amb 70 butaques i 
un bistrot, i exhibirà una mitjana 
de 5 pel·lícules setmanals. Aviat, 
però, parlarem més a fons amb els 
ideòlegs per conèixer més i millor 
la proposta. De moment els desit¬ 
gem que facin ple en l'acte d'ober¬ 
tura al públic, que tindrà lloc el 
divendres 4 d'octubre a les i8.ooh. 
Silenci, que comença! 



Façana del futur cinema Zumzeig. ÀNGEL BRAVO 

Presentació de la revista Espai en Blanc a Can Batlló 


Un esfozc més! 

9 


Kike Tudela, La Bordeta 


E l passat ío de setembre 
va tenir lloc a Can Batlló 
la presentació del llibre 
“Un esforç més”, una re¬ 
copilació de textos breus 
i imatges, elaborats per una diver¬ 
sitat de persones que en el seu mo¬ 
ment van acceptar la invitació de la 
Fundació Espai en Blanc. 

La diversitat de veus que hi inter¬ 
venen no responen a una posició 
comuna davant la independència 
de Catalunya, com tampoc ho fa el 
contingut del llibre.: en això radica 

CATALANS! 

la seva força: reprendre tota la po¬ 
tència del “No ens representen” per 
atacar la falsa dualitat de l'actual 
discurs nacionalista, tant consti- 
tucionalista com independentis¬ 
ta, basades ambdues en una idea 
d'unitat de destí que segueix sent 
la mateixa que l'actual: l'Estat (ja 
sigui espanyol o català); una solu¬ 
ció ràpida i automàtica del poder 
per clausurar un problema massa 
perillós i una qüestió incòmoda: 
com viure junts dignament? 

La proposta d'aquest interessant 
treball, es basa en combatre les 
obvietats i buscar una politització 
que no es recolzi en l'Estat-nació, si¬ 
nó que vulgui anar més lluny i obri 
pas a experimentar altres formes 
de viure junts. Els promotors del lli¬ 
bre afirmen que “no som ingenus i 
sabem que avui una revolució no és 
començar de zero.” 

Potser per això ja hem començat. 
A on puguem arribar depèn avui 
de les paraules que escollim per a 
dibuixar els camins que seguirem i 
inventarem plegats. 

No és només una qüestió dis¬ 
cursiva o narrativa, també és una 
qüestió política en la que juga l'ac¬ 
tual combat del pensament.” 


espaienblanc.net 


Els Castellers de Sants engeguen un 
micxomecenatge per un documental 


Roger Martrat, Sants 


E l documental ,Melting Pot' 
explicarà com els catalans i 
els indis comparteixen una 
mateixa passió en aixecar 
construccions humanes, després de 
l'experiència de la colla santsenca 
dels Borinots arran dels seus darrers 
anuals a l'índia, i la participació al 
festival Dahi Handi de la ciutat de 
Thane. 

A través de la plataforma 
web Verkami el projecte busca 
finançar fins a 5.000 euros amb 
aportacions particulars per produir 
un documental sobre la connexió 
entre els castellers catalans i els 
govindes indis. El crowfunding o 
micromecenatge es pot fer des del 25 
de setembre fins a 40 dies posteriors 
amb aportacions que poden anar des 
de 5 a 500 euros. 

El documental girarà al voltant del 
Dahi Handi, la celebració castellera 
hindú a la ciutat de Thane, i sobre la 
participació dels Castellers de Sants 


en aquest festival que culmina amb 
el trencament d'una olla on es barreja 
iogurt, flors i espècies diferents. 

El viatge serveix per explicar 
el sentiment compartit entre 
dues cultures diferents i el nom 
del documental vol expressar la 
metàfora d'una olla on es fonen els 
diferents elements d'una societat 
plural. 

Les recompenses per col·laborar 
econòmicament consten en l'aparició 
dels mecenes als agraïments dels tí¬ 
tols de crèdit per 5 euros, i amb el 
documental per 15 euros; per 30 euros 
rebre, a més, una samarreta; amb 50 
euros també un DVD i una versió de 
luxe del documental i amb 100 euros 
un segon documental, un disc del 
grup encarregat de la banda sonora 
i un penó dels Castellers de Sants. 
Per a entitats o empreses hi ha la 
possibilitat d'aportar 500 euros, amb 
l'aparició als crèdits com a entitat 
patrocinadora i un pilar d'agraïment. 


www.borinots.cat/meltingpot/ 
Verkami: vkm.is/meltingpot 


Retallades a l’Hospital Clínic, 
que cedeix pazt de l’activitat 
al sectoz privat 


L’Hospital Clínic afronta 
retallades importants que 
afecten la qualitat assis- 
tencial, el servei públic i la 
situació del personal 


Gemma P., Esquerra de l’Eixample 


D esprés de tot un estiu 
de rumors entorn de 
possibles retallades, el 12 
de setembre un correu 
electrònic enviat per la direcció 
general del Clínic al personal de 
l'hospital confirmava que el Servei 
Català de la Salut (CatSalut) “ha 
aprovat una reducció de tarifes del 
4,6% i ha posat en marxa el Pla de 
Reordenació Assistencial Territorial 
2013- 2015 (Pla Rat)“. Les dues 
disposicions comporten una reducció 
dels pressupostos de l'hospital de 17,5 
milions d'euros per l'any 2013. 

Això es traduirà en la reducció de 74 
llits (un 9% de la capacitat instal·lada) 
i d'un 9% de les taules quirúrgiques. 
A Urgències s'eliminaran sis llits, fet 
que agreujarà la saturació actual; la 
resta seran retirats de les diverses 
plantes de l'hospital. 

La multinacional IDC Salut 
en surt beneficiada 

Una part important de l'activitat 
que es desenvolupa al Clínic es 
traslladarà a l'Hospital del Sagrat 
Cor, el gran beneficiat de l'operació. 
En aquest sentit, el Pla RAT de 


reordenació del mapa sanitari 
català, implica per a l'Hospital 
Clínic la transferència de part de 
l'activitat de baixa complexitat 
-la més rentable- a l'Hospital del 
Sagrat Cor. Aquest és un hospital 
privat, gestionat des de 2011 per 
l'empresa IDC Salut -antiga Capio- i 
que pertany al fons d'inversió CVC 
Partners, propietat de Bankia. 

IDC Salut controla una bona part 
dels hospitals privats -que també 
fan activitat pública- o públics de 
gestió privada de tot l'Estat Espanyol. 
Durant els anys de retallades ha 
augmentat els seus contractes amb 
la Generalitat de Catalunya, per la 
qual cosa CGT ha denunciat que el 
Departament de Salut pretén, amb 
aquesta reordenació, “salvar al grup 
empresarial sanitari”. 

L'operació respon a una estratègia 
més àmplia. Cada vegada més 
pacients de la sanitat pública són 
derivats pel CatSalut a centres 
privats, que reben finançament 
públic amb aquesta finalitat. 

Segons un membre de 
Tancadaclínic, una assemblea 
de treballadores i veïnat en 
defensa del Clínic, “és aberrant 
que es retalli la pública i es desviï 
l'activitat a la privada amb ànim de 
lucre”. El col·lectiu considera que, 
amb les retallades, la Generalitat 
pot perseguir l'objectiu de 
desvaloritzar el servei i legitimar el 
procés de privatització de la gestió 
del Clínic. 

Els grups afectats també 
denuncien que Barnaclínic, que 


ofereix assistència privada dins 
de l'hospital, rep diners dels 
pressupostos de la Generalitat. El seu 
pressupost públic sobrepassa els 11 
milions d'euros anuals, i s'ha anat 
incrementant malgrat la crisi i en 
contraposició al que ha passat a la 
sanitat pública. 

El personal també pateix 
les retallades 

Les retallades al Clínic comportaran 
una reubicació de la plantilla i la 
reducció dels contractes a personal 
suplent, a través de la limitació 
d'activitat i la implantació de 
l'anomenada “Cadència Flexible” a 
una bona part del personal laboral, 
eina que permet a la direcció 
modificar els horaris de treball per 
cobrir vacants. Això suposa, segons 
Tancadaclínic, “un endarreriment 
en les condicions laborals per a 
aquestes persones i una desigualtat 
respecte la resta de treballadors”. 

També es planteja la retallada 
d'un 50% de la paga extra i un 
empitjorament general de les 
condicions de treball en el nou 
conveni, que està en procés de 
negociació. 

Segons un membre de Tancaclínic, 
tot i les retallades, “els treballadors 
tenen por de parlar i a mobilitzar-se, 
perquè ens amenacen amb que, si no 
acceptem, faran un ERO”. 

Des de Tancadaclínic s'ha convocat 
una concentració el dijous 10 
d'octubre a les i8h per oposar-se a 
les noves retallades i a la privatizació 
del Clínic. 



Pancarta contra la privatització i les retallades a l’entrada de l'Hospital Clínic 


JES ORQUADI 

Comunitats de propietaris: 
financem les vostres reformes 
fins a 12 masos 

Clam popular a la Via Catalana. JE5 OROUADI La cadena que va encerclar La Caixa denuncia el poder financer. VÍCTOR OBREGÓN 


Sants viu una jornada per la independència 
plena de reivindicacions socials 


El barri de Sants ha estat 
també protagonista de 
les mobilitzacions inde¬ 
pendentistes entorn de 
la Diada, que han anat 
acompanyades de diversos 
actes amb demandes de 
canvi social. 


Gemma Parera, Sants 


E l dimarts 10 de setembre a 
la tarda, l'Acte contra la Re¬ 
pressió Sindical i Social, i en 
solidaritat amb el Sindicat 
Andalús de Treballadors (SAT) va 
omplir de gom a gom les Cotxeres 
de Sants. 

Hi van participar Diego Caname- 
ro, coordinador nacional del SAT, 
David Fernàndez, membre de la IAC 
i diputat de la CUP, Manolo Camano, 
portaveu de la CUT (Galícia), Mont¬ 
se Sala, membre coordinadora de 
la IAC, Vicent Mauri, portaveu de la 
Intersindical Valenciana, i Igor Ur- 
ruticochea, responsable de relacions 
internacionals de LAB (País Basc). 

Els ponents van denunciar diver¬ 
sos exemples de la repressió, infiltra¬ 
ció policial, criminalització i perse¬ 
cució judicial a la que són sotmesos 
uns sindicats de classe que, com va 


explicar Urruticochea “no lluitem 
per demanar millores salarials, si¬ 
nó per superar el capitalisme”. Van 
reivindicar-se el suport mutu i la 
unitat de classe com a eines per fer 
front a la repressió, i es va parlar de 
la necessitat de dotar de contingut 
social els processos d'alliberament 
nacional i de Tobjectiu de treballar 
en la construcció d'alternatives com 
el cooperativisme. 

A Tacte hi van participar també 
representants de col·lectius com la 
Plataforma d'Afectats per la Hipote¬ 
ca, les Candidatures Alternatives del 
Vallès, Feministes Indignades, Rere- 
guarda, Procés Constituent, Juntes 
Podem, CGT... 

El discurs final va ser el de Die¬ 
go Canamero, que va recordar les 
dures condicions socials en què es 
troba Andalusia. Un 36% d'atur, 
moltes famílies que passen gana i 
són desnonades... com a conseqüèn¬ 
cia d'una crisi que és una “estafa 
per a arrabassar-nos els drets dels 
treballadors''. 

El SAT s'enfronta a un milió d'eu- 
ros en multes. 800 militants estan 
imputades amb una demanda total 
de 130 anys de presó per accions com 
expropiacions de menjar i material 
escolar en supermercats o l'ocupa¬ 
ció de finques. Canamero va insistir, 
però, que això “no els aturarà en la 
seva lluita per combatre el sistema, 
les vint-i-quatre hores al dia''. Els 
efusius aplaudiments de l'auditori 


van mostrar l'ampli suport a les se¬ 
ves paraules. 

Per acabar Tacte, un concert 
d'At-Versaris i Làgrimas de Sangre 
va unir la música amb reivindicaci¬ 
ons socials. 

Sants i Poble Sec participen a la 
tradicional Marxa de torxes 

Per segon any consecutiu, el ves¬ 
pre del 10 de setembre als carrers 
de Sants i el Poble Sec, centenars de 
persones van participar a la marxa 
de torxes, un acte que aplega milers 
de persones a centenars de pobles i 
ciutats per demanar la independèn¬ 
cia dels Països Catalans. 

Dues columnes, una provinent de 
les Cotxeres de Sants i l'altra de Po¬ 
ble Sec, van confluir als jardins de 
Celestina Vigneaux, a La Bordeta, on 
es va llegir un manifest que va voler 
“honorar els catalans i les catalanes 
resistents que, ara fa 299 anys, cai¬ 
gueren defensant la ciutat de Barce¬ 
lona i les llibertats catalanes''. 

La Via Catalana i les reivindi¬ 
cacions socials s’uneixen a Les 
Corts 

Des del Pertús fins a Vinaròs, la Via 
Catalana també va passar pels bar¬ 
ris de Sants i Les Corts, que van aco¬ 
llir un tram de la llarga cadena per 
la independència. 

La cruïlla de Travessera de les 
Corts amb la Gran Via de Carles III va 
prendre un marcat caràcter de rei¬ 


vindicació social. Va ser el punt d'en¬ 
llaç de la Via amb una altra cadena 
formada per 8.000 persones, que 
van encerclar l'edifici de La Caixa, a 
l'avinguda Diagonal. 

Aquesta iniciativa, convocada 
pel Procés Constituent, va perme¬ 
tre mostrar que moltes persones no 
volen la independència a qualsevol 

"Una cadena 
de 8.000 persones 
encercla l'edifici 
de La Caixa” 

preu. Així, es van escoltar consig¬ 
nes contra les retallades, les pri- 
vatitzacions, el poder financer i el 
capitalisme. 

Als parlaments hi van participar 
representants de diferents lluites, 
com la ILP per la Renda Garantida 
Ciutadana, Papers per a Tothom i la 
Plataforma per l'Auditoria Ciutada¬ 
na del Deute, a més del coordinador 
nacional del SAT, Diego Canamero, 
que va mostrar la solidaritat i el su¬ 
port dels treballadors andalusos a 
l'autodeterminació dels catalans i a 
les seves lluites socials. 

Després d'uns moments de con¬ 
fusió arran de la quantitat de gent 
aplegada, es va formar una cadena 
que va baixar de les torres “Mor- 
dor'' de La Caixa fins a la Travessera 


de Les Corts, per unir-se amb la Via 
Catalana. 

Enguany la tradicional manifes¬ 
tació convocada per l'Esquerra In¬ 
dependentista, l'n de setembre a la 
tarda, al centre de Barcelona, també 
va mostrar la necessitat de vincular 
la independència amb la transfor¬ 
mació social. Amb aquesta finalitat, 
unes 30.000 persones van secundar 
la mobilització amb el lema “Als Pa¬ 
ïsos Catalans decidim independèn¬ 
cia, socialisme i feminisme per can- 
viar-ho tot". 

Campanya per vincular la inde- 
pèndència al canvi social 

A Can Vies es va presentar, el diven¬ 
dres 27 de setembre, la campanya 
“Independència per a canviar-ho 
tot'', impulsada per l'Esquerra Inde¬ 
pendentista i diversos moviments, 
per tal de “poder avançar cap a una 
ruptura amb els estats espanyol i 
francès que alhora comporti una 
profunda transformació social”. 

La campanya s'emmarca en una 
àmplia mobilització popular que 
“ha denunciat frontalment els res¬ 
ponsables de la crisi, la manca de de¬ 
mocràcia real i els dubtes i renúnci¬ 
es que planteja l'enfocament actual 
del procés pel dret a decidir”. 

A Sants també s'està treballant en 
el marc d'aquesta campanya que vol 
mobilitzar el màxim de persones el 
19 d'octubre en una manifestació 
convocada a la plaça Universitat. 

Cooperativa Autogestionària 
COMUNICACIÓ GRÀFICA 

£t sents invisible ? Nosaltres t'ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

www.laciutatinvisible.coop 

Oferta migdia: 

Esquerra 

mail: msolanasdentist@infomed.es 

63 dones mortes durant 2013 

El masclisme 
s’empozta 
Nancy Linares 


Elba Mansilla 


L'i de setembre va ser trobat el cos sense vida d'una dona al 
carreró de les Ànimes, al barri de Badal. Des d'alheshores, a 6 
dones els han arrabassat la vida per causes relacionades amb 
la violènca masclista, constatant que cada 5 dies una dona és 
assassinada a l'Estat espanyol per la seva parella o ex parella. 
Una xifra que ja s'enfila fins les 63 dones al llarg de 2013, 6 de 
les quals vivien a Catalunya. 

La Nancy Linares era veïna de Collblanc, i tot i no ser del 
col·lectiu, era molt propera a Mujeres Pa'lante, l'associació de 
dones llatinoamericanes amb seu al carrer Llobregat, 62 de 
l'Hospitalet, a la Casa sense Fronteres. Segons Bea Cantero del 
col·lectiu Mujeres Pa'lante "ella era el pilar de l'economia fa¬ 
miliar, i un referent per a moltes de nosaltres per la seva capa¬ 
citat de treball i la seva vitalitat”. Aquesta dona mantenia a 
la seva mare i germà amb síndrome de Down a l'Equador, i a 
la seva parella i filla adolescent, mitjançant el petit negoci de 
venda de cafè que regentava. 

Des del setembre, el col·lectiu ha organitzat diverses accio¬ 
nes de denúncia, movilització i per aconseguir recursos per 
repatriar les despulles de la Nancy Linares. El 5 de setembre 
unes 50 persones es van aplegar en una ofrena floral al car¬ 
reró de les Ànimes, el lloc on va ser trobat el cadàver. El dia 
7, es va organitzar un dinar solidari per recaptar fons per fer 
front a les despeses de repatriació i per ajudar a la família 
de l'Equador. I el 9 de setembre, en el marc de la Plataforma 
Unitària contra les Violències de Gènere, es va convocar una 
concentració a plaça Sant Jaume en que es reclamava "Justí¬ 
cia per la Nancy”. 


Prevenir la violència 

La premsa generalista va descartar de bon començament que 
es tractés d'un cas de violència masclista, perquè no es tracta 
d'un assassinat produït en l'àmbit familiar o de parella. Les 
Mujeres Pa'lante afirmen però que "a la vida de la Nancy hi 
convergeixen diversos factors de la violència estructural que 
vivim les dones, com el fet d'haver de fer front a les càrregues 
econòmiques i de cures de la família, d'aquí i del lloc d'origen; 
o pel fet que un home li hagi llevat la vida d'una forma tant 
violenta”, apunta Bea Cantero. De fet, nombrosos col·lectius 
feministes consideren que les dones en situacions de major 
vulnerabilitat social —situació legal irregular, atur i precari- 
tat, amb persones depenents a càrrec, sense coixí social, etc.— 
estan més exposades també a patir situacions de violència al 
llarg de la vida. 

Bea Cantero es va mostrar molt crítica amb la cobertura 
mediàtica que la premsa generalista va donar al cas, ja que 
van fer "una crònica de succesos que posava el focus en els 
elements més morbosos, i al mateix temps contribueix a 
generar un discurs de la por a que les dones caminem soles 
pel carrer”. Després de l'assassinat de la Nancy, el col·lectiu 
Mujeres Pa'lante està pensant a incorporar al seu Pla de pre¬ 
venció de violència un taller d'autodefensa, que s'afegiria 
als tallers d'autoestima i d'apoderament per a dones que des 
de fa anys imparteixen. "El nostre pla de prevenció parteix 
de les necessitats de les dones, per ajudar-les a identificar la 
violència i el sexisme que pateixen, i per prendre mesures 
concretes per intervenir-hi” afirma Cantero. 

El context de crisi agreuja la situació 

Un altre tret característic de la cobertura mediàtica dels casos 


de violència masclista és que es posa especial atenció en la 
nacionalitat de la dona i de l'agressor, malgrat només en el 
12% dels casos, les persones implicades són d'origen extran- 
ger, tot atiant discursos racistes i xenòfobs. L'activista de Mu¬ 
jeres Pa'lante afirma que "la marginalitat, la pobresa, està ge¬ 
nerant un altíssim nivell de frustració en els homes i aquesta 
recau, lògicament sobre les dones, sobre les parelles, siguin 
migrades o no”. Les fonts consultades assenyalen que el con¬ 
text d'atur i de crisi està dificultant enormement que la gent 
es separi, malgrat la relació estigui molt deteriorada. La incer¬ 
tesa econòmica i la falta de perspectiva esdevenen un factor 
d'estrès i agressivitat, situació que genera molta patologia 
mental i alcoholisme, realitat que s'agreuja especialment en 
les classes més empobrides. 

Justícia per la Nancy 

Les companyes de la Casa Sense Fronteres, les amistats, fami¬ 
liars i veïnat de la Nancy Linares estan decidides a continuar 
endavant amb la lluita contra la impunitat, per denunciar, el 
masclisme que existeix en la societat i exigir que aquest as¬ 
sassinat sigui reconegut com a violència masclista. La lluita 
per clarificar els fets continua i, des de La Burxa, volem fer una 
crida i una petita aportació per exigir "Justícia per la Nancy”. 


Pera més informació i aportacions econòmiques, us podeu 
adreçar al col·lectiu Mujeres Pa'lante-Col.lectiu Maloka 
mitjançant el correu electrònic (mujerespalantebcn@yahoo.es), 
el telèfon (932633763 /933122168) o visitant les instal·lacions 
de la Casa Sense Fronteres (Llobregat, 62, de l'Hospitalet). 



Ofrena floral a la Nancy Linares 


VÍCTOR OBREGÓN 

La violència masclista en xifres 


CADA S DIES 

MOR UNA DONA A L’ESTAT ESPANYOL 
ASSASSINADA PER LA SEVA PARELLA 0 EXPARELLA. 



DE DONES PATEIXEN ESPORÀDICAMENT 0 CONTINUA 
VIOLÈNCIA DE GÈNERE, 

TOT IQÜE NOMÉS 700.000 CASOS SÓN RECONEGUTS. 




4,5 


D'ENTRE 30-44 ANYS, PATEIXEN MALTRACTAMENT 
EN ALGUN MOMENT DE EA SEVA VIDA. 


6 DE LES 



Panoràmica 

Feminismes 

al baxxi 

Mujeres Pa’lante 

Les dones decidim creuar oceans, fronteres, explorar el món i les seves mol¬ 
tes possibilitats per múltiples raons. Mujeres Pa'lante som un col·lectiu 
que va sorgir a partir d'un grup de dones migrades que construïm un espai 
d'acollida a altres dones des de fa 7 anys. Actualment som voluntàries de 
diferents procedències que impulsem aquest espai de trobada, suport i in¬ 
formació per a dones migrades i autòctones sobre: orientació psicològica, 
sociolaboral i legal; prevenció de violència de gènere, tallers de creixement 
personal i monitores de salut; cursos de català, castellà, informàtica i al¬ 
fabetització; campanyes de convivència i solidaritat en els nostres barris. 

Apostem per la solidaritat entre dones, perquè sabem de la importàn¬ 
cia de les xarxes de suport, entenem que la forma de deconstruir la xen¬ 
ofòbia és coneixent-nos, interactuant, i valorant la diversitat de cultures 
que convivim a Catalunya. Creiem que les dones hem de compartir eines 
que ens permetin ser autònomes, empoderar-i trencar els cercles de vi¬ 
olència (de gènere i institucional) que vivim. Anem teixint xarxes de su¬ 
port i afecte, anem filant espais comuns per compartir i créixer juntes. 
T'esperem! 


C. Llobregat 62, baixos 

L'Hospitalet de Llobregat 

Metro Collblanc 

Telèfon gg 263 57 65 / 652 55 79 íg 

mujerespalantebcn@yahoo.es 

www. m uje respalante.o rg 

La Fondona: bastint imaginaris 

La Fondona és un fons documental i, alhora, un col·lectiu: som un grup de 
persones que treballem per aglutinar llibres, revistes, documents audiovi- 
suals i fanzines de temàtica feminista, lgtbi i queer, per anar construint 
un fons documental de referència a la biblioteca Josep Pons de Can Batlló. 

La Fondona vol nodrir l'espai veïnal de Can Batlló, i la seva biblioteca, de 
producció teòrica i reflexions que trenquin amb patrons androcèntrics i he- 
teronormatius, que ens permetin ampliar horitzons i imaginaris. Can Bat¬ 
lló és un espai construït dia a dia pel veïnat, alimentat de somnis i hores de 
dedicació, impregnat de valors col·lectius i de cooperació. El fons La Fondo¬ 
na vol que contribuir a tenyir aquest antic recinte fabril de valors feminis¬ 
tes, a crear un espai lliure de sexisme, d'homofòbia i de transfòbia. 

En un moment d'atac sense treva als drets de les dones i a les llibertats se¬ 
xuals, amb retrocessos legals alarmants, com ara el retorn al codi penal de 
la interrupció voluntària de l'embaràs, visibilitzar, a través de contes, d'as- 
sajos, de pel·lícules, altres formes de viure en societat, d'estimar-se, de pen¬ 
sar és una defensa del dret a decidir i, en definitiva, de la nostra llibertat. 


La Fondona,fons documentalfeminista/lgtbi/queer 


EL 8a 

TENIEN LA NACIONALITAT ESPANYOLA. 



QUÈ ÉS VIOLÈNCIA 
DE GÈNERE? 



Font: Comisión para la ínvesiigación de maliraio a mujeres (www.maliraios.orp) 


SOCIETAT PATRIARCAL 

La nova llei de l’avoxtament: 

l’intent de despossessió de les nostxes vides pex paxt de l’Estat 



Manifestació en contra de la reforma de la llei de l'avortament el 28 de setembre GEMMA PARERA 


Laura, Sants 


J a va ser anunciat fa uns me¬ 
sos, però la inminent apli¬ 
cació de la llei contra l'avor- 
tament ens alerta sobre la 
recessió en l'àmbit de drets (ja evi¬ 
denciat en altres àmbits de la vida 
qüotidiana) que ara afecta d'una de 
la forma més visibles sobre la capa¬ 
citat de decidir lliurament envers el 
propi cos de les dones. 

La modificació legislativa que vol 
dur a terme el ministre de Justícia, 
Alberto Ruiz-Gallardón, es materi¬ 
alitza en tres punts claus: 

- No es podrà avortar en cas d'em¬ 
baràs no desitjat, només es podrà 
avortar al·legant un motiu mèdic 
o demostrant una violació (recau 
en a valoració externa sobre què es 
considera violació o no). 

- Les noies de 16 i 17 anys poden 
prendre decisions mèdiques sense 
el consentiment dels pares, excepte 
sobre r avortament. 

- Ja no es podrà avortar en cas de 
malformació del fetus. 

Des de la llei de 1985 que no hi ha¬ 
via un retrocés tan gran en aquest 
àmbit. Aquesta llei permetia l'avor- 
tament de forma legal en tres su¬ 
pòsits: si el fetus tenia malforma¬ 
cions, si l'embaràs significava un 
perill per a la salut de la mare (físic 
o psicològic) i si la mare havia patit 
una violació. Aquesta llei, però, no 
preveia uns terminis per avortar 
com els que hi havia a gairebé tot 
Europa (limitava l'avortament a les 
12 o 14 setmanes de gestació). Com 
que la llei era tan restrictiva, final¬ 
ment,es posava en perill la vida de 
la dona, ja que les dones avortaven 


de manera clandestina, si no esta¬ 
ven incloses en alguns d'aquests 
3 supòsits. Fins el 2010, amb la Llei 
Orgànica de Salut Sexual i reprodu- 
citiva i de la interrupció voluntària 
de l'embaràs, no es va aconseguir 
que s'establís una llei de terminis, 
el principi fonamental de la qual 
era que l'avortament podia ser lliu¬ 
re si es feia dins de les 14 primeres 
setmanes de gestació. 


Després d'anys de lluita, el recci- 
onarisme evidenciat del ministre 
Gallardón i del catolicisme més ran¬ 
ci, vol reformar la llei penalitzant i 
reformant la llei de terminis i supri¬ 
mir el supòsit de malformació. 

El passat dia 25 de setembre, més 
de 150 persones es van concentrar 
a l'avinguda Gaudí, en defensa de 
l'avortament lliure i gratuït i en con¬ 
tra dels ultracatòlics que protesten 


protegits molts cops per la policia 
en contra de l'avortament davant 
de l'hospital de Sant Pau cada 25 de 
cada mes. 

El dia 28, nombrosos col·lectius 
feministes de Barcelona convoquen 
un acte de protesta a les i8h davant 
la Delegació del Govern espanyol a 
Barcelona. 

La llibertat sobre el nostre propi 
cos passa molt més enllà de la re¬ 


forma d'una llei, però aquesta és un 
preludi més que ens ha d'advertir 
sobre l'amenaça real que suposa so¬ 
bre la nostra salut i la necessitat de 
donar una resposta col·lectiva en¬ 
vers aquest tipus d'atacs. 


sosdretalpropicos.blogspotcom.es 


Vull avoxtax, 
què faig? 

Amb l'aprovació de la Llei Orgànica 2/2010, del 3 de març, de salut 
sexual i reproductiva i de la interrupció voluntària de l'embaràs, 
pots avortar amb ple dret i sense cap justificació abans de les 14 set¬ 
manes de gestació si tens més de 18 anys; i amb consentiment del 
pare, mare o tutor/a si tens entre 14 i 17 anys. 

Pots fer-ho mitjançant la Seguretat Social dirigint-te al Centre 
d'Atenció Primària ( CAP) més proper i des d'allà et dirigiran a una 
de les tretze clíniques privades que practiquen l'avortament que 
pots buscar a través del portal web: www.sexejoves.gencat.cat/. 

Depenent del cas particular pot ser o bé un avortament farmaco- 
lògic, amb una píndola, o un avortament quirúrgic en el qual s'ha 
d'anar a un centre especialitzat. El cost d'aquest oscil·la entre els 
300 i els 350c i serà assumit directament per la Seguretat Social. 



Avortament quirúrgic 

La pràctica de l'avortament quirúrgic fins la setmana 13 im¬ 
plica menys risc, i es pot fer per aspiració, amb anestèsia local, 
amb sedació o amb anestèsia general. L'operació consisteix en 
què mitjançant una petita cànula que s'introdueix per la va¬ 
gina i a través del cèrvix, el metge o metgessa especialitzada 
aspira el contingut de l'úter gràcies a un mecanisme de succió. 
Després de l'operació es recomana prendre uns fàrmacs per 
evitar possibles infeccions durant una setmana i la recupera¬ 
ció és ràpida. 

En el cas que hagin passat les 13 setmanes dependrà de la va¬ 
loració de cada cas. 



Avortament f armacològic 

Després de comprovar que el temps de l'embaràs, mitjançant 
una ecografia, no passa dels 49 dies des de l'última regla es 
recepta la píndola RU-486, també coneguda com la «píndola 
abortiva», la qual deté el desenvolupament de l'embaràs blo¬ 
quejant la progesterona, que és una hormona imprescindible 
per a aquest. Aquesta primera píndola provoca un lleu sagnat 
però no la seva expulsió. Serà mitjançant la segona píndola, 
que es prendrà al dia següent, amb la qual es provoca la regla 
i s'expulsen les restes ovulars durant algunes hores. Aquest 
mètode pot provocar que durant les dues setmanes de després 
encara es prolongui el sagnat. 



Altres mètodes 

Es coneixen altres mètodes d'aturar l'embaràs amb remeis na¬ 
turals mitjançant algunes plantes, com la Ruda, que eren uti¬ 
litzats des d'anys ençà, no obstant, no està verificada la seva 
efectivitat. 

RACÓ HISTÒRIC 

Entexxax la memòria 


Agus Giralt, Barcelona 


E n els darrers anys s'ha parlat força 
sobre els refugis de la Guerra Civil. De 
fet potser s'ha parlat molt i en canvi 
no s'ha fet gaire, i mentrestant molts 
refugis han desaparegut entre la mala fe de 
les constructores i la ineptitud de l'adminis¬ 
tració. Però que s'hagi pogut parlar ja és des- 
tacable en un país on durant 40 anys va ser 
impossible. 

Totes les persones que tinguin un mínim 
interès en el tema poden descobrir on eren el 
refugis i com es van construir. Fins i tot ens 
podem fer una idea de les sensacions que deu¬ 
rien sentir les nostres avies i avis sota terra, 
baixant a un refugi com el del Poble Sec. 

Però del que no s'ha parlat mai gaire és de 
com aquests refugis que hi havia escampats 
per tota la ciutat van desaparèixer. Barcelona 
quan va acabar la guerra era una desferra. Als 


tres anys de bombardejos de racionament i de 
fam es sumava la fugida de milers de republi¬ 
cans i l'entrada dels feixistes. Una entrada que 
va anar acompanyada d'equips d'escorcoll 
amb un llistat amb 1.800 adreces sospitoses. 
Als carrers les ferides de la guerra encara eren 
ben visibles: solars on hi havia hagut esglésies 
i cases cremades el Juliol de 1936; runes d'edi¬ 
ficis bombardejats i muntanyes de terra pro- 
vinent de les obres per fer refugis. 

Uns refugis que al règim no interessaven 
en absolut. Eren una prova més de com el fei¬ 
xisme es va acarnissar amb la població civil al 
llarg de tot el temps que va durar la guerra. A 
més l'actuació dels maquis a una ciutat que 
era foradada per tots els cantons va acabar 
d'activar la paranoide imaginació feixista. 

A aquesta voluntat d'esborrar i manipular 
la història del franquisme cal afegir les peti¬ 
cions, comprensibles, dels veïns i veïnes que 
demanaven que aquelles muntanyes de terra 
que hi havia pels carrers fossin retirades, ja 


que dificultaven les seves tasques quotidianes. 

Llegint les instàncies dels veïns que es con¬ 
serven, algú es podria sorprendre amb frases 
com: “Solicitamos que se retiren los escom- 
bros que dejaron los rojos'', sobretot si pensem 
que, subvencionats o no, la gran majoria de 
refugis els van construir els propis veïns. No 
ens hauria de sorprendre, aquells veïns feien 
l'únic que podien fer, sobreviure. 

A Sants set empreses van ser les encarre¬ 
gades d'enrrunar aquest record. Van retirar 
el munts de terra, van omplir els refugis, van 
enderrocar les entrades i van tapiar les por¬ 
tes. Unes obres que van tenir lloc pocs mesos 
després de la caiguda de la ciutat i que segu¬ 
rament es van realitzar amb precipitació, com 
demostra el fet que a un carrer com Alcolea 
causessin dues víctimes mortals, una dona ar- 
rollada per un camió i un nen. 



Troballa del Refugi de Juan Bravo. 


BURXANT ELS BYTES 

Sincronització 

oprivatització? 


Bernat Costa, Sevilla 

A ra que gairebé 
tothom té un 
Smartphone 
o un mòbil 
intel·ligent, 
parlarem de 
la seguretat de les nostres dades. 
Android, el sistema operatiu de la 
majoria de mòbils, ofereix alguna 
solució per guardar les nostres 
dades, de tal forma que si perdem 
o se'ns trenca el mòbil no perdem 
els nostres contactes ni l'agenda, 
per exemple. 

La solució que proposa Google 
(Android) és simple, sincronitzar 
aquestes dades amb els contactes 
de Gmail i de Google Calendar. En 
l'apartat de configuració hi ha un 
apartat de sincronització des d'on 
podem configurar el que volem 
sincronitzar. Només hem de tenir 
cura de guardar el contacte en el 
compte de Google. D'aquesta ma¬ 
nera, podrem consultar tots els 
nostres contactes des del compte 
de Gmail si perdem o ens deixem 
el mòbil a casa. El mateix podem 
fer amb Google Calendar o amb 
les nostres fotos. 


No és una mala solució, però 
recordem el que ja hem comentat 
varies vegades. Aquesta informa¬ 
ció que és privada, l'estem guar¬ 
dant en uns servidors de Google, 
empresa privada. Si aquesta de¬ 
cideix donar accés a governs com 
ja ha passat amb el cas Snowden, 
ens deixa en una situació delica¬ 
da, on la nostra privacitat pot ser 
vulnerada. 



FOGONS DE TEMPORADA 

Homenatge 
a ses Illes 

Núzia May, Masnou 

L a història gastronòmica d'un 
poble ens parla del seu passat, 
dels intercanvis que ha patit degut el 
contacte amb altres pobles i societats 
i de l'establiment de costums i/o 
ingredientsalllargdeltemps.Aquesta 
història gastronòmica enriqueix el 
coneixement d'un passat no molt 
llunyà alhora que aporta arguments 
de lluita per un futur immediat. 
Parlant de ses Illes; les sopes de frit, 
les sopes de pa, les greixoneres, el 
trempó, el flaó, aquestes són només 
algunes de les menges d'una cuina 
humil i gastronòmicament rica, 
però per damunt de totes aquestes 
elaboracions, el producte que ha 
sigut capaç d'internacionalitzar ses 
Illes amb més relleu i constància 
(amb tot el respecte per l'ensaïmada 
i el formatge de maó) crec que és la 
sucosa, potent i benvolguda per tots 
sobrassada. És curiós l'origen d'aquest 
embotit, tot i que fàcil d'entendre el 
perquè de la seva elaboració un cop 
explicada la història. En temps de 
matança on la carn de porc havia de 
ser conservada per allargar-ne la vida 
útil i permetre el gaudir de teca durant 
tot l'any proper, l'assecament dels 
embotits era la forma més freqüent 



Patata amb 
sobrassada 


• 200g de sobrassada de Mallorca 

• 6oog de patata monalisa o ken- 
nebec 

• Oli d’oliva verge 

• Sal i pebre 

Poseu a bullir la patata, pelada i a 
trossos, amb l'aigua justa i salada. Un 
cop cuita deixeu-la reposar dintre l'ai¬ 
gua durant uns minuts. Mentrestant 
feu talls gruixuts de la sobrassada, si 
la forma us ho permet no li enretireu 
la pell, serà mes fàcil que al coure no 
us perdi la forma. Poseu una paella 
al foc i quan sigui ben calenta mar¬ 
queu-hi els trossos de la sobrassada, 
abaixant el foc i deixant que es torri 
sense cremar-se, primer per una ban¬ 
da i després per l'altra. Mentrestant 
coleu la patata, poseu-la en un bol, 
afegiu-hi un bon raig d'oli d'oliva 
verge, sal i pebre al gust i xafeu a for¬ 
quilla. Per muntar el plat, poseu-hi 
primer una bona cullerada de pata¬ 
ta xafada i cobriu amb la sobrassada 
passada per ferro. Si us hi agrada hi 
podeu afegir un ou poché o una ver¬ 
dura passada per la paella i tindreu 
un plat més complert. 


per a dur a terme aquesta voluntat. 
A ses Illes però, les llonganisses es 
podrien, l'alta humitat ambiental 
evitava que les llonganisses i altre 
embotits salpebrats arribessin en 
bon estat més enllà de la primavera. 
La quantitat de sal i pebre, els 
dos conservants naturals de la 
llonganissa, que calia incorporar-hi 
a l’embotit perquè la conservació 
del mateix perdurés en el temps 
era massa alta per a un consum 
agradable del mateix. Al segle XVIII 
però, amb la popularització del pebrot 
vermell i els seus derivats, el pebre 
vermell dolç i el picant (bord i coent 
a ses Illes), va permetre elaborar uns 
embotits singulars que no es veien 
afectats per l'alta humitat ambiental, 
ans al contrari, aquesta humitat 
els hi conferia aquesta melositat 
i suculència característica de la 
sobrassada que alhora la diferenciava 
d'altres embotits populars en altres 
territoris i d'ingredients semblants 
com pot ser el xoriç castellà. 
Aquesta menja, elaborada a partir 
de la saviesa popular derivada de la 
necessitat ha arribat fins als nostres 
dies esdevenint insígnia i icona 
d'unes illes que han pogut sobreviure, 
al llarg dels anys, mantenint riques 
totes les tradicions i costums que les 
han conformat. Que no sigui avui, 
per la voluntat d’uns pocs, amb cap 
mirament que no sigui el propi, 
que la benvolguda sobrassada sigui 
transformada cap a un xoriç castellà, 
que per bo que sigui a les seves terres, 
en altres, no podria sobreviure més 
enllà d'una primavera. 


Tens un negoci 
a Sants? 

Anuncia ’f 
a La Burxa! 

* 

consulta les tarifes a 
laburxa.cat 
o escriu-nos a 
laburxa@gmail.com 



rra d escudella 

CUINA CATALANA * WWW.TDK 

C/PREMIÀ, 20 SANTS - BCN ☆ 93 422 


XAT [ I 

1*13 I i 


W MENGIS CJ7ALSEV0L COSA 
eamoraars 
menú al migris 
) braves i tastets 
entrepans 
taules i amanides 
carta de nit 



fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

rnaterialsemiblefútt>grafia@gmall.cúiri 5 

93 667 19 22 c/IRiego, 43. 0801 4 Ben. 

UN TOC D'HUMOR... 


EL POEMA 


CINEMA 



Quan satan s’atansa tant 
t’estimo testimoni 
tastet de xinximoni 
testament del meu dimoni 
escafandra en el líquid amniòtic 
de la grandíssima contestatària 
mare de totes les revolucions 
i transformacions de la terra 
simbiòtica i osmòtica 
mítica psicoanalítica 
pragmàtica catalítica 
dona doncs ara mateix 
ventilem la campaneta 
amb telepatia i sense 
tutela 

com un nyú GENÍS CANO 

en el port d’Ostia, Taps de llum zenital 

tu. (ed. pont del petroli, 2013) 


FOTOGRAFIA 

Waicelona, una històxia de violència 


Redacció 

Amb el llibre Warcelona, una his¬ 
tòria de violència, el fotoperiodista 
Jordi Borràs posa sobre la taula la vi¬ 
olència als carrers de Barcelona, vi¬ 
olència en totes les seves cares i ex¬ 
pressions possibles: un contenidor 
cremat, una mirada, una pallissa, 
una pedrada esberlant un vidre, una 
amenaça armada i uniformada, una 
bandera estripada... violència com a 
recurs dels que no tenen res o com 
a excusa per tapar les vergonyes del 
mal govern. Warcelona, una història 
de violència neix després d’anys de 
viure i captar manifestacions al car¬ 
rer i veure’n amb estupefacció els 
resultats periodístics. A través del 
llibre de fotografies, l’autor mostra 
totes les facetes de la violència amb 
connotacions sociopolítiques que li 
ha estat possible fotografiar, amb 
un doble objectiu: denunciar, d’una 
banda, l’ús desmesurat de la força 
per part de qui en té el monopoli de 
forma legal i, de l’altra, la manca de 
rigor informatiu en la majoria de 
mitjans de comunicació quan toca 
valorar avalots al carrer. 

Quins són els veritables respon¬ 
sables de tota aquesta violència? De 
veritat serveixen d'alguna cosa les 
mesures repressives per les quals 
aposta el Departament d'Interior 
sense cap mena de resultat? Ja fa 
anys que Jordi Borràs s’ho pregunta, 
i també fa anys que humilment en 


proposa la resposta: cap mesura re¬ 
pressiva serà eficaç per combatre la 
violència, perquè —parafrasejant el 
tòpic— la violència, encara que por¬ 
ti placa, engendra més violència. 

„Warcelona, una història de violèn¬ 
cia és la contracrònica gràfica d’un 
temps viscut a contrapèl i a contra¬ 
temps, la descodificació d’escenes 
de disrupció urbana, de frames con¬ 
crets de quan tot es trenca, de la tar¬ 
geta de memòria que ens recorda la 
bronca urbana de quan el carrer es¬ 
clata en mil contradiccions i bocins. 
Rere ella, suren tots els ingredients 
d’una sorda guerra de baixa intensi¬ 
tat, d’ampli espectre i encara inaca¬ 
bada, decretada pel Poder contra to¬ 
ta forma de dissidència". [Fragment 
del pròleg del diputat i periodista 
David Fernàndez]. 


Warcelona, una història 
de violència 
Any: 2013 
Idioma: Català 
Autoria: Jordi Borràs 
Col·lecció: De Full al dit 



The Act 
of Killing 


Víctor Obregón 


El film es basa en els crims come¬ 
sos als anys 60 a Indonèsia pel rè¬ 
gim anticomunista. El tema prin¬ 
cipal -la violència- és recurrent en 
tota la història del cine, tot i que 
en aquest llargmetratge realitzat 
pel director Joshua Oppenheimer, 
és desenvolupat i tractat de ma¬ 
nera extraordinària. Mitjançant el 
gènere del documental i a voltes 
el fals documental, els protago¬ 
nistes de tortures i matances de 
llavors, fundadors de les milícies 
ultradretanes Pemuda Pancasi- 
la, avui respectats i tractats com 
herois per l’actual govern de les 
illes, són també els protagonistes 
d’una pel·lícula surrealista i xaro- 
na produïda per ells mateixos en 
que representen les atrocitats que 
van cometre. El documental, re¬ 
cull com filmen aquestes escenes, 
i dota aquest projecte fílmic d'un 
caire que traspassa els límits del 
simple fàstic a la delectació dels 
assassins mentre recreen les ma¬ 
tances. Ens apropa als protago¬ 
nistes, a vegades fins i tot podem 
empatitzar en algunes situacions, 
provoca una munió de sensacions 
que sovint són contradictòries, del 
rebuig al riure, incomoditat amb 
nosaltres mateixes; el propi rea¬ 
litzador dóna "llicència” per riure, 
mostrant i apropant-nos a les per¬ 
sonalitats humanes i perverses de 
diversos "buròcrates del mal” com 

THE ACT OF 
fe KILLING 



CALENDARI 

Escuracassoles, 
un projecte de recuperació 

del Cuinerus vulgaris 

Carles Xiberta - Escuracassoles.cat 

E l dijous 26 de setembre es va obrir a la 
plataforma de micro-mecenatge Verka- 
mi (verkami.escuracassoles.cat) el pro¬ 
jecte Escuracassoles, un calendari-recep- 
tari que vol ajudar-nos a recuperar el cuiner que 
tots portem a dins a través de receptes senzilles 
i amb productes de temporada i de proximi¬ 
tat. Es tracta d'un calendari setmanal on a cada 
pàgina trobarem una part fixa amb una llista 
d’aliments de temporada, una recepta i una il- 
lustració fotogràfica. També una part que es por 
arrancar on apuntar les nostres coses i fer la llis¬ 
ta de la compra. Així, al cap de l’any, ens quedarà 
el receptari que podrem guardar com un llibre. 

Aquesta idea neix del projecte final d’un post- 
grau en serveis editorials fet per Mireia Ribas, 
la qual es va posar el repte de tirar-lo endavant. 



Els principis eren clars: un projecte sostenible, 
responsable i lliure. Per això s'ha inspirat en mo¬ 
viments com Slowfood, segueix criteris d’ecoedi- 
ció, té com a col·laboradors cooperatives com La 
Ciutat Invisible i el calendari es publicarà amb 
llicència Creative Commons. 

Per últim, Y Escuracassoles té la voluntat de 
compartir l’experiència de dur a terme un pro¬ 
jecte com aquest: ho trobareu explicat en el blog 
escuracassoles.cat i a la seva pàgina de Facebook; 
també podeu veure tot el procés creatiu a través 
de Flickr, o seguint l’etiqueta #escuracassoles a 
Twitter o Instagram. 


ve rka m i. es cu ra ca s soles, ca t 
twitter.com/Escuracassoles 
facebook.com/escuracassoles.cat 
escuracassoles.cat 


diria Hannah Arendt. Podem veu¬ 
re el protagonista principal, Anwar 
Congo, un vellet simpàtic i rialler, 
com recrea i dóna detalls dels mè¬ 
todes que utilitzaven per assas¬ 
sinar i minuts després com actua 
dolçament amb els seus néts ense- 
nyant-lis la pel·lícula que estaven 
filmant. El director ens apropa a 
aquests fets de forma transparent, 
defugint de prejudicis i sentències 
fàcils però sense eximir els respon¬ 
sables dels fets que van perpetrar. 
Actua doblement: remou una ex¬ 
tensa gradació de sentiments de 
l’espectador i desnua els protago¬ 
nistes enfrontant-los a les atroci¬ 
tats que van cometre gràcies a la 
distància que pren el cinema. 

Treball audiovisual molt recoma¬ 
nable, sens dubte dels millors dels 
últims anys, diferent i agitador, 
aquí i allà, universal i sublim. 

El veïnat es mobilitza per evitar 

que feixistes de tot l’Estat es concentrin a Sants. 

12-0: Res a celebxax 


Marc Rude 


anys després del de- 
ifc T sambarcament dels 
■ lli conqueridors caste¬ 
llans a les Bahames, fet que marca 
el tret de sortida d'un genocidi que 
podria haver causat més de 100 mili¬ 
ons de morts, Catalunya es perfila ara 
com el blanc del bel·licisme messeta- 
ri. La plataforma feixista Espana en 
Marcha, coordinadora de grupuscles 
nazis i falangistes que va protago¬ 
nitzar l'atac a la llibreria Blanquer- 
na, es desplaçarà amb autocar des de 
Madrid per “defensar Espanya sense 
mitges tintes ni concessions” 

Els ultres, no més de 200 indivi¬ 
dus però de coneguda perillositat, 
es concentraran a plaça de Sants a 
les nh per desfilar fins el seu punt 
de trobada tradicional a la plaça 
Sant Jordi de Montjuïc. El viatge es 
finançarà amb els beneficis d'una 
festa de “crema de draps separatis¬ 
tes” que van muntar el dissabte 28. 
Els espanyolistes parlamentaris, per 
altra banda, es manifestaran, com 
l'any passat, a les i2h a la plaça Cata¬ 
lunya, en un acte convocat pel Movi¬ 


ment Cívic d'Espanya i Catalans, que 
comptarà amb la participació de PP, 
UpyD i Ciutadans, així com també de 
PxC i el Casal Tramuntana. 

Interior va optar finalment per con- 
cedir-los el simbòlic espai, després 
d'ometre la proposta de la Federació 
d'Entitats Llatinoamericanes de Cata¬ 
lunya (Fedelatina) -en nom de la Plata¬ 
forma 12 d'octubre: Res a Celebrar- de 
fer-hi una jornada contra el genocidi i 
a favor dels drets dels pobles. 

12-0: Concentració 

antifeixista a les 8h 

a la Plaça de Sants 

Accions antifeixistes 

El barri de Sants plantarà cara als 
feixistes. Després de celebrar una as¬ 
semblea oberta que, el diumenge 6 
d'octubre, va aplegar unes 200 per¬ 
sones a la plaça de Sants, s'ha decidit 
convocar una concentració pel ma¬ 
teix dissabte 12 -a les 8h a la plaça- 
per tal de mostrar el rebuig popular 
a l'esperada presència dels neonazis. 

Prèviament, el dijous a les 2oh es 
farà una manifestació que anirà des 


de la plaça de Sants a la seu del Dis¬ 
tricte, on es demanarà la prohibició 
de la convocatòria ultra. Durant tota 
la setmana, també es repartiran oc- 
tavetes i cartells per tal d'informar a 
la gent del barri i animar-la a repu¬ 
diar els “fatxes”, ja sigui sumant-se 
a les mobilitzacions a peu de carrer 
o be fent sonar cassoles des dels bal¬ 
cons. D'altra banda, s'han posat a 
disposició telèfons per si s'observen 
agressions: 91 269 22 71 (extensió 112) 
i 611210769. 

La resposta antifeixista es visibilit- 
zarà però a tot Barcelona; els actes co¬ 
mençaran divendres 11 a les 17.30b a 
Can Batlló amb una sèrie de xerrades 
organitzades per la Plataforma Anti¬ 
feixista, en què podrem aprendre de 
les experiències d'organitzacions i 
personalitats antifa vingudes de Ber¬ 
lín, Madrid, Polònia, Rússia i Itàlia. 

La mateixa Plataforma també es 
concentrarà a les i2h del dia 12 a la 
plaça Universitat, amb el suport de 
col·lectius de migrants i del FAGC. A 
les 7 de la tarda, les protestes contra 
l'anteriorment conegut com a Día de 
la Raza acabaran amb una convocatò¬ 
ria unitària a la plaça de Sant Jaume. 


JORNADES ANTIFEIXISTES 


XERRADES 

a càrrec de diversos col·lectius 
antifeixistes a Can Batlló (Carrer 
Constitució, 19). 
Anüfeschistische Afetíon Berlín 
Coordinadora Antifasdsta de Madrid 
Varsòvia Antifa 

PetrSilacv (militant i escriptor 
antifeixista de Rússia) 
VÉdeoconf. Guido Caldiron, (escriptor 
italià antifeixista) 


CONCENTRACIÓ 

de la Plataforma Antifeixista amb 
parlaments de col·lectius 
antifeixistes, de migrants i del FAGC. 

PUNT DE TROBADA 

Plataforma Antifeixista 

pbtafomiaantifeixïsta.nabÈDg5.org 


La Hoxmigonexa, 
col·lectiu cultuxal 


Ivet Eroles 


L a Hormigonera és una asso¬ 
ciació cultural sense ànim 
de lucre ubicada al carrer 
Olzinelles 63. Els seus mem¬ 
bres la conceben com un lloc de tro¬ 
bada i de generació d'activitats cul¬ 
turals pel barri, un espai propositiu, 
on la gent que està associada pugui 
fer les seves propostes per a realit¬ 
zar exposicions, representacions, 
concerts acústics, xerrades, lectures, 
cursos, etc. 


Compta amb una cafeteria per a 
socis, així que també s'hi pot passar 
una bona tarda tot prenent cafè, in¬ 
fusions, cervesa, vermut, sucs natu¬ 
rals i una amplia varietat de tapes 
a 1 euro. En els sis mesos de vida del 
projecte ja s'han formalitzat activi¬ 
tats setmanals. 

Per formar part de l'associació 
s'ha d'abonar una quota anual pera 
socis de 3 euros. 

I ja sabeu, aquest calendari d'acti¬ 
vitats es pot ampliar amb noves pro¬ 
postes pel barri. 


ACTIVITATS SETMANALS 
Dimarts (19:15-20:30^ 
Hatha Ioga 
Dimecres (20:3oh) 

Cine a la Hormigonera 
Dijous 

Inauguració d'exposicions 
Divendres (20:30b) 
Vetllades acústiques 
Disabtes (20:30h) 

Nits de variétés 


www.facebook.com/lahormigonera. 

col·lectiu.cultural 



Entrada de l'Hormirgonera 


Jes Orquadi 


AGENDA 

OCTUBRE 2013 


Dijous, 10 d’Octubre (21:30) 

Oh Peta (son, rumba, reggae 
i mestissatge) 

Koitton Club (Rossend Arús, 9) 

Bo d'ajut: 3€ 

Dijous, 10 d’Octubre (18:00) 
Concentració 

“Defensem la sanitat pública” 
Hospital Clínic 

Dijous, 10 d’Octubre (20:00) 
Manifestació antifeixista 
Plaça de Sants 

Divendres, 11 d’Octubre (20:00) 
Debat sobre l'antifeixisme a Europa 
Can Batlló (Constitució, 19) 

Dijous, 11 d’Octubre (23:00) 

Amor de madre dj (pop, rock, indie) 
Koitton Club (Rossend Arús, 9) 
Entrada lliure 


Dissabte, 12 d’Octubre (23:00) 

Dj Luis LeNuit (indie-rock) 

Koitton Club (Rossend Arús, 9) 
Entrada lliure 

Dijous, 12 d’Octubre (8:00) 

Concentració antifeixista 
Plaça de Sants 

Diumenge, 13 d’Octubre (12:00) 
Vermut-titellaire: “A Babel amb Pa- 
tinet” de Néstor Navarro 
Koitton Club (Rossend Arús, 9) 

Bo d'ajut: 4€ 

Dimecres, 16 d’Octubre (21:30) 

Xavi Malacara i Tony Wilson (blues) 
Koitton Club (Rossend Arús, 9) 

Bo d’ajut: 3€ 

Dijous, 17 d’Octubre (22:00) 

Satan Brothers (versions) 

Koitton Club (Rossend Arús, 9) 

Bo d’ajut: 3€ 


Divendres, 18 d’Octubre (21:30) 
Pol Cruells (pop d’autor) 

Koitton Club (Rossend Arús, 9) 
Bo d’ajut: 5€ 

Divendres, 18 d’Octubre (18:00) 
Nit de jocs de taula 
Casal Independentista de Sants 
(Muntadas, 24) 

Dissabte, 19 d’Octubre (10:00) 

Correllengua 

Plaça de Sants 

Dissabte, 19 d’Octubre (11:00) 
Visquem els contes 
Biblioteca Popular Josep Pons. 
Can Batlló (Constitució, 19) 

Dissabte, 19 d’Octubre (21:30) 
Jaleo Real 

Koitton Club (Rossend Arús, 9) 
Bo d’ajut: 4€ 


Estigues al corrent del dia a dia del barri a labuxxa.cat 


Diumenge,20 d’Octubre (21:30) 
Divide&Wenceslao (cançó i humor) 
Koitton Club (Rossend Arús, 9) 

Bo d’ajut: 4€ 

Dissabte, 26 d’Octubre (21:00) 
Jornada per lautogestió 
de l'Espai Obert 
Can Batlló (Constitució, 19) 

Dimecres, 30 d’Octubre (18:00) 
Taller d'autoproducció d’electricitat 
Can Batlló (Constitució, 19) 

Diumenge, 3 de Novembre 

Cros Popular de Sants 

Tots els Dilluns (18:00) 

Curs d’esperanto 

Espai Obert (Violant d'Hongria, 71) 

Tots els Dilluns (18:00) 

Teteria antirepressiva 
Ateneu Llibertari de Sants 
(Maria Victòria, 10) 


Tots els Dilluns, Dimarts 
i Dimecres (tot el dia) 

Espai de preparació física 
Can Batlló (Constitució, 19) 

Tots els Dimarts i Dijous (18:30) 
Distribuidora editorial La Malobe’ema 
Ateneu Llibertari de Sants (Maria Vic¬ 
tòria, 10) 

Tots els Dimecres i Dissabtes (11:00) 
Treball col·lectiu i tallers d’oficis 
Can Batlló (Constitució, 19) 

Tots els Dimecres (18:30) 

Taller de metereologia 

Espai Obert (Violant d'Hongria, 71) 

Tots els Dijous 

Noves exposicions 
La Hormigonera (Olzinelles, 63) 

Tots els Divendres (18:00) 

Escola autogestionada de pares i mares 
Espai Obert (Violant d'Hongria, 71) 

LA MARIETTA, MARIA SALES ROOUETA 
Llibre “I els monstres?” 

La Marietta, nom artístic de la santsenca Maria Sales 
Roqueta, és una il·lustradora amb asil artístic en un taller 
de Sants. Des del maig del 2013 ha editat el seu primer 
àlbum il·lustrat titulat “i els monstres?” i també traduït 
al castellà “iy los monstruos?” un llibre que es pot trobar 
a les llibreries de Catalunya, de l'estat espanyol i part de 
centre i Sud-Amèrica.. 



La Marietta amb el seu primer àlbum infantil "I els monstres?" 

“Cal donar la 
volta a les pors per 
poder-les superar” 


Mercè Esteban 


D’on va venir la idea de fer 
un conte? 

Tenia ganes de crear-ne un ja que 
sovint rebo textos que no em diuen 
res, i costen d'il·lustrar. I pensava 
en engegar un projecte on el text i 
la imatge estiguessin coordinats i 
ens comuniquessin algun missat¬ 
ge amb contingut. 

I quan et vas animar a fer-lo 
realitat? 

El volia presentar en un concurs 
d'un conte il·lustrat, però la data 
d'entrega ja havia passat i encara 
no havia acabat el conte. Llavors, el 
vaig deixar una mica abandonat. 
L'havia ensenyat a conegudes i una 
d'elles em va deixar el seu taller per 
acabar-lo. De seguida m'hi vaig tor¬ 
nar a posar i quan ja el tenia acabat 
el vaig presentar a diverses editori¬ 
als. Sovint la resposta era un “no” 
per motius varis (ja tenien llibres 
amb temàtiques semblants, no 
els hi convencia la temàtica, etc.). 
Em vaig desanimar i el vaig deixar 
aparcat, amb la possible idea de 
recuperar-lo més endavant per au- 
toeditar-lo o editar-lo a partir d'un 
procés de mecenatge. 

“El que és important 
és que no es deixi 
de llegir” 

Finalment, com vas arribar a pu¬ 
blicar-lo? 

Treballo en una llibreria infantil 
i, per casualitat, un matí va entrar 
un home i li vaig preguntar si volia 
ajuda. Esperava la propietària de la 
llibreria i mentrestant li vaig co¬ 
mentar que havia fet un llibre; ens 
vàrem posar en contacte, li va agra¬ 
dar, i me'l va publicar. Finalment, 
quan no ho buscava, ho vaig trobar. 

I quina és la temàtica del llibre? 

És un conte sobre la superació de 
la por. La protagonista, una nena 
que no pot dormir, imagina que si 
es queda a les fosques vindran els 


monstres. Atemorida per la seva 
por, la nena avisa al seu pare una 
vegada i una altra. Però el pare, fent 
ús de l'ingeni, li dóna la volta als 
seus temors. 

Sovint amaguen rerefons.. 
amb quines idees pensaves quan 
vares decidir la temàtica? 

Doncs que les pors dels infants 
a la nit abans d'anar a dormir, els 
monstres, etc. és un tema univer¬ 
sal i atemporal; a més, també s'hi 
pot llegir una metàfora. Les pors 
no cal atribuir-les sempre als nens. 
Tots en tenim, de pors i, sovint, ens 
paralitzen alhora d'actuar. Hem 
d'aprendre a mirar-les d'una altra 
manera i afrontar-les per evitar 
aquesta paralització, com en el cas 
de la nena. Així, quan te n'adones 
que el que fa por no és tant greu és 
més fàcil aconseguir el que volem 
i creiem. 

També vaig voler jugar amb la 
imaginació de les petites persones 
que sempre busquen els mil peus 
al gat. 

És un llibre que el presentes 
d’una forma ben original: 
un contacontes acompanyat 
d’il·lustracions... 

Sí, dibuixo mentre vaig explicant 
el conte de manera que, en el mo¬ 
ment d'il·lustrar in situ, els nens 
senten més la trama de la història i 
els costa més perdre'n el fil. A més, 

“Tots en tenim, 
de pors i, sovint, 
ens paralitzen alhora 
d'actuar" 

com que sovint els nens i nenes 
també volen donar respostes als 
dubtes de la protagonista, al final 
hi he afegit un espai en que les pu¬ 
guin dibuixar. 

I quines pors t’has trobat que di¬ 
buixen? 

Sovint dibuixen monstres; en 
fan de molt originals i fantàstics; 
altres, es dediquen a copiar el del 
conte; però també em sorprenen 


amb respostes curioses. Un dia una 
nena em va dibuixar un policia i al 
preguntar-li perquè l'havia dibui¬ 
xat, em va reafirmar que els hi te¬ 
nia por. 

Com valores el fet d barrejar la 
creativitat i les ganes de comu¬ 
nicar un missatge en l’àmbit in¬ 
fantil? 

És complicat entrar-hi perquè hi 
ha molta gent que il·lustra i fa con¬ 
tes, però no tots presenten una bo¬ 
na qualitat tan en contingut com 


en forma; i, en canvi, hi ha llibres 
molt bons que han trigat molt a 
veure la llum. Conec persones que 
n'han fet de molt treballats, però 
no han tingut sort per publicar-los. 
Però mai s'ha d'oblidar que cons¬ 
truir és possible i més contemplant 
la possibilitat de fer un mecenatge 
o autoeditar-se'l. 

Després d’haver publicat el lli¬ 
bre i treballant en una llibreria 
infantil..què n’opines de la lec¬ 
tura infantil? 


S'ha notat una baixada. Abans 
es comprava perquè els nens i les 
nenes els agradaven els contes i els 
triaven. Ara es compra més per mo¬ 
tius especials com pot ser un regal 
d'aniversari o perquè formen part 
de la demanda de llibres obligato¬ 
ris que reben des de l'escola. Però 
també hi ha molta gent que tira de 
biblioteques, que també és un bon 
que. El que és important no és que 
es redueixin les vendes, sinó que no 
es deixi de llegir. 


La Burxa és un periòdic 
editat per un equip de 
redacció no professional 
que ens reunim 
esporàdicament al CSA 
CanVies (carrer Jocs 
Florals, 42). 

Si et vols posar en 
contacte amb nosaltres 
pots fer-ho mitjançant 
el correu electrònic 
(laburxa@gmail.com), el 
web (www.laburxa.cat) 0 
els nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 
Aquesta publicació té una llicencia CREATIVE 
COMMONS RECONEIXEMENT- NO COMERCIAL. 

Sou lliures de copiar, distribuir i comunicar públicament 
l'obra amb les condicions següents: 

- Reconeixement: heu de reconèixer el crèdit de l'obra de 
la manera especificada per l'autor 0 llicenciador. 

- No comercial: no podeu utilitzar aquesta obra per a 
finalitats comercials. 

Per veure una còpia d'aquesta llicència visiteu http:// 
creativecommons.org/licenses/by-nc/2.5/es/legalcode. 
ca 0 envieu una carta postal a Creative Commons, 559, 
Nathan Abbot Way, Standford, Califòrnia 94305, USA. 

Casas, Ivet Eroles, Mercè Esteban, 
Víctor Obregón, David Cano, Àngel 
Bravo, Albert Forés, Kike Tudela, 
Marc Rude, Mujeres Palante, 

La Fondona, Laura, Elba Mansilla. 

